Ileḥḥu, ileḥḥu armi yewweḍ ɣer yiwet n tizi, dɣa iwala yiwen n wursu annec-ila-t yerna yettmuqul-it-id s yiwen n unexzur yessergagay. Aɣersiw, ula d netta teḍra-as am urgaz-nni, yefqeɛ di tikli weḥd-s imi ur yesɛi ara ameddakkel. Cwiṭ kan, iruḥ-d ɣur-s, hedren cwiṭ ɣef wayen i ten-iceɣben di tudert. Anefgul, yefreḥ mi yesla i lehdur-is a ladɣa leqder i as-iga wursu-nni, degmi, ur iɛeṭṭel ara yesnubget-it ar uxxam-is. Mi d-uwḍen, yewwi-it ar tmazirt-is, yefka-as-d yečča igumma almi yeṛwa. Lḥasul, ass-nni, tlul-d tdukkli gar urgaz d wursu.